Oficiālais Vēstnesis L 073 , 16/03/1984 Lpp. 0028 - 0032

Speciālizdevums somu valodā: Nodaļa 4 Sējums 2 Lpp. 0003

Speciālizdevums spāņu valodā: Nodaļa 04 Sējums 3 Lpp. 0027

Speciālizdevums zviedru valodā: Nodaļa 4 Sējums 2 Lpp. 0003

Speciālizdevums portugāļu valodā Nodaļa 04 Sējums 3 Lpp. 0027



Komisijas Regula (EEK) Nr. 671/84 (1984. gada 15. marts) par pieteikumiem uz atbalsta finansēšanu, ko dalībvalstis piešķir ražotāju organizācijām zivsaimniecības produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1982. gada 22. novembra Regulu (EEK) Nr. 3140/82 par atbalsta piešķiršanu un finansēšanu, ko dalībvalstis piešķīrušas ražotāju organizācijām zivsaimniecības nozarē [1], un jo īpaši tā 10. panta 3. punktu, tā kā prasībās par to atbalsta finansēšanu, ko piešķīrušas dalībvalstis, ievērojot Regulu (EEK) Nr. 3140/82, būtu jāiekļauj noteikti dati, lai varētu pārbaudīt, vai izdevumi atbilst minētās regulas noteikumiem; tā kā, lai varētu veikt efektīvas pārbaudes, dalībvalstīm papildu dokumentus būtu jāsaglabā pieejami Komisijai trīs gadus pēc pēdējā finansējuma; tā kā šī regula aizstāj Komisijas Regulu (EEK) Nr. 1273/72 [2]; tā kā pēdējā regula līdz ar to būtu jāatceļ; tā kā šajā regulā paredzētie pasākumi saskan ar Eiropas Lauksaimniecības vadības un garantijas fonda komitejas atzinumu, IR PIEŅĒMUSI ŠO REGULU. 1. pants 1. Finansējuma iesniegumi, kas minēti Regulas (EEK) Nr. 3140/82 10. panta 1. punktā, jāiesniedz to tabulu formā, kas norādītas pielikumos. 2. Līdz ar savu pirmo finansējuma iesniegumu dalībvalstis paziņo Komisijai to valsts noteikumu tekstus, kas attiecas uz ieviešanu un kontroli, attiecīgos pārvaldes noteikumus, kā arī jebkuras formas vai citus dokumentus, kas attiecas uz atbalsta sniegšanu. 2. pants Dalībvalstis glabā Komisijas rīcībā attiecībā uz katru atbalsta saņēmēju un trīs gadus pēc pēdējā finansējuma visus papildu dokumentus no tām apstiprinātajām kopijām, kuras ir viņu rīcībā un uz kuru pamata bija pieņemts lēmums piešķirt atbalstu, kas paredzēts Regulas (EEK) Nr. 3796/81 6. pantā. 3. pants Ar šo Regula (EEK) Nr. 1273/72 ir atcelta. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1984. gada 15. martā Komisijas vārdā — Komisijas loceklis Giorgios Contogeorgis [1] OV L 331, 26.11.1982., 7. lpp. [2] OV L 141, 21.6.1972., 9. lpp. -------------------------------------------------- I PIELIKUMS Informācija, ko piegādā dalībvalstis attiecībā uz ražotāju organizācijām zivsaimniecībā Regulas (EEK) Nr. 3796/81 5. panta nozīmē Dalībvalsts:… - Sērijas Nr. [1] … - Ražotāju organizācija (nosaukums un adrese) … - Izveides datums … - Ar šo tiek apstiprināts, ka atzīšanas datums ir … 1. Kā ražotāju organizācija domā nodrošināt, lai zveja notiktu tikai gar racionālām līnijām un lai tiktu uzlaboti produktu pārdošanas nosacījumi? 2. Kādi noteikumi ir paredzēti frakts līgumā, lai apmierinātu prasību, ka visi produkti, attiecībā uz kuriem ražotāji ir īpašnieki, jārealizē caur šo organizāciju, un kā to piemēro praksē? 3. Vajadzības gadījumā: kādus produktus un kādā daudzumā ražotāju organizācijas ir atļāvušas tirgot pašiem ražotājiem–dalībniekiem, un kādus iepriekš noteiktus vispārīgus noteikumus tādā gadījumā piemēro? 4. Kādus noteikumus, kas reglamentē ražošanu un tirdzniecību, piemēro ražotāju organizācijas? 5. Ar kādiem īpašiem līdzekļiem ražotāju organizācijas domā nodrošināt atbilstību minimālajiem ražošanas un tirdzniecības noteikumiem visu zvejas gadu? 6. Piegādā informāciju, kas apstiprina, ka ražotāju organizācijai nav dominējošā stāvokļa kopējā tirgū, ja vien šāds stāvoklis nav vajadzīgs, lai sasniegtu mērķus, kas izklāstīti Līguma 39. pantā. 7. Vai tajā pašā apgabalā ir citas organizācijas, kas jau ir atzītas un kuru darbība saistīta ar tādiem pašiem vai līdzīgiem produktiem? Ja tā, tad norādīt šādu citu organizāciju nosaukumus, adreses un darbības apgabalus. Norādīt, kādā mērā informācija par ražotāju organizācijām, uz nozvejas plānu pamata vairāk racionalizējot zvejniecības darbību un labāk koncentrējot to produktu piegādes, ko krastā izcēluši šo organizāciju biedri, rada uzlabojumus ražošanas un tirdzniecības struktūrās, salīdzinot ar esošo situāciju [2]. 8. Ja ražotāju organizācija ir izveidota no iepriekš pastāvējušām organizācijām, tad norādīt pēdējo nosaukumus un adreses. 9. Kā organizācija ieguva informāciju par Kopienas ieguldījumu atbalsta finansējumā? [1] Nepārtraukta numurēšana no viena gada līdz nākamajam. [2] Jāatbild tikai attiecībā uz tām ražotāju organizācijām, kas saņēmušas atbalstu, kurš paredzēts Regulas (EEK) Nr. 3796/81 6. panta 2. punkta b) apakšpunktā (OV L 379, 31.12.1981., 1. lpp.). -------------------------------------------------- II. A PIELIKUMS A. Pieteikums uz finansējumu Dalībvalsts:… +++++ TIFF +++++ -------------------------------------------------- II. B PIELIKUMS Tabulas attiecībā uz atbalstu, kas piešķirts ražotāju organizācijām Dalībvalsts… Dokumenti, kas katru gadu jāiesniedz attiecībā uz katru ražotāju organizāciju… Sērijas Nr. [1]… Ražotāju organizācija (nosaukums un adrese)… Izveides datums… Atzīšanas datums… Datums, kurā tika piešķirts atbalsts… ATBALSTS, KAS PIEŠĶIRTS… GADAM PĒC TĀ DATUMA, KAD RAŽOTĀJU ORGANIZĀCIJA TIKA ATZĪTA +++++ TIFF +++++ +++++ TIFF +++++ [1] Nepārtraukta numurēšana, atbilstīga tai, kas noteikta I pielikumā. -------------------------------------------------- III PIELIKUMS Apjomi, kas piedzīti 19.. attiecībā uz atbalstiem, kas samaksāti saskaņā ar Regulu (EEK) Nr. 3796/81 +++++ TIFF +++++ --------------------------------------------------